L’Ecoparc mòbil de l’Emtre estarà a Burjassot del 14 al 16 de novembre
2025-07-24

L’Ecoparc mòbil de l’Emtre tornarà a Burjassot en aquest mes de novembre. Concretament, l’Ecoparc de l’Entitat Metropolitana per al tractament de residus (Emtre) estarà en el municipi del 14 al 16 de novembre.

Com és habitual en les seues visites a Burjassot, l’Ecoparc se situarà en l’aparcament de les Palmeres, al costat del Mercat Municipal l’Almara. L’emplaçament, una vegada més, facilitarà als ciutadans la tasca de depositar els seus residus ja que poden entrar, de manera fàcil amb els seus vehicles, fins al mateix punt on estarà situat l’Ecoparc.

L’Ecoparc estarà obert de 10.00 a 14.00 hores i de 16.00 a 19.00 hores, els dies 14 i 15 de novembre mentre que el dissabte dia 16 només estarà obert al matí, de 10.00 a 13.00 hores.

Es podran depositar residus com a llibres i revistes, piles, termòmetres, oli de motor i de cuina, reactius de laboratori, càpsules de café, aerosols, aparells electrònics, bombetes, cartutxos d’impressores, telèfons mòbils i carregadors, pintures, dissolvents, bateries, DVD/CD o envasos contaminants, entre altres.

El mes de desembre l’Ecoparc també visitarà Burjassot, concretament del 2 al 4 i del 19 al 21.